વાસ્તવમાં વિરાટ કોહલી પ્રથમ વખત એકથી વધુ ટેસ્ટ શ્રેણીમાં ટીમનું નેતૃત્વ કરી રહ્યો છે અને ભવિષ્યનો વન-ડે તથા ટી-૨૦ ટીમનો પણ કેપ્ટન પણ બની શકે છે. વિરાટ કોહલીએ બાંગ્લાદેશ સામે જે ગેઇમ પ્લાન અપનાવ્યો હતો તે મુજબ ટીમમાં પાંચ બોલરો સાથે મેદાનમાં ઉતરવા તૈયારી કરી રહ્યો છે. કોહલીએ કહ્યું કે, ટેસ્ટ જિતવાનો આ એક માત્ર કામિયાબ વ્યૂહ છે કે તમે વિપક્ષને બંને દાવમાં ઓલઆઉટ કરો મતલબ કે ટીમે ૨૦ વિકેટ લેવી જરૂરી બનશે. કોહલીના આ ગેઇમ પ્લાનમાં આર. અશ્વિન એક ઓલરાઉન્ડર છે, જ્યારે ભુવનેશ્વર અને હરભજન સિંઘનો પણ ટીમમાં સમાવેશ થશે, પરંતુ કોહલીએ આશ્ચર્ય સાથે કહ્યું કે, રોહિત શર્માને તે નંબર ત્રણ પર રમાડવાનો ઇરાદો ધરાવે છે.